‘ચકાનું વેર’ વાર્તા જુના કાળનું કાઠીયાવાડી માનસ છતું કરે છે. મોચીએ ચકીનું સારુ કરવાની ભાવના રાખી છતાં એની ભુલથી ચકી મરી ગઈ અને ચકાએ વેરભાવના રાખી ને બદલો લીધો. ઘણું-ખરું ત્યાં કાઠી દરબારો તેમજ અન્ય રજપૂતો વચ્ચે દુ:શ્મનાવટ બંધાય એટલે જીવનભર વેર રાખવામાં આવે એટલું જ નહિ પરંતુ એ વારસામાં પણ આપવામાં આવે. સ્ત્રીઓ પ્રત્યે પવિત્ર ભાવના રાખવામાં તેઓ જેટલા વિશિષ્ટ છે એટલા જ વેરભાવના માટે તેઓ જાણીતા છે. જે પક્ષે ભુલ કરી છે એ માફી માગવા તૈયાર નહિ ને કોઈએ જાણી જોઈને આપણને નુકશાન કર્યું છે કે એનાથી ભુલથી એવું થઈ ગયું છે એ તપાસવાની બીજા પક્ષની તકેદારી પણ નહિ.